ꦱꦸꦠꦿ

꧋ꦱꦸꦠꦿꦮꦸꦗꦸꦢ꧀ꦱꦼꦫꦠ꧀ꦥꦿꦺꦴꦠꦺꦆꦤ꧀ꦲꦭꦩꦶꦏꦁꦧꦶꦱꦢꦶꦠꦼꦤꦸꦤ꧀ꦢꦝꦶꦠꦺꦏ꧀ꦱ꧀ꦠꦶꦭ꧀꧉ꦗꦶꦤꦶꦱ꧀ꦱꦸꦠꦿꦏꦁꦥꦭꦶꦁꦲꦸꦩꦸꦩ꧀ꦪꦲꦶꦏꦸꦱꦸꦠꦿꦱꦏꦏꦺꦥꦺꦴꦩ꧀ꦥꦺꦴꦁꦏꦁꦢꦶꦲꦱꦶꦭꦏꦺꦭꦂꦮ꦳ꦈꦊꦂꦱꦸꦠꦿꦩꦸꦂꦧꦺꦪꦶ(ꦧꦺꦴꦩ꧀ꦧꦶꦏ꧀ꦱ꧀ꦩꦺꦴꦫꦶ)ꦏꦁꦢꦶꦠꦼꦂꦤꦏ꧀(ꦥꦠꦼꦂꦤꦏꦤ꧀ꦲꦸꦊꦂꦲꦶꦏꦸꦢꦶꦲꦫꦤꦶꦱꦼꦫꦶꦏꦸꦭ꧀ꦠꦸꦂ)꧉ꦱꦸꦠꦿꦢꦸꦮꦺꦠꦺꦏ꧀ꦱ꧀ꦠꦸꦂꦩꦸꦭꦸꦱ꧀‌꧈ꦊꦩ꧀ꦧꦸꦠ꧀‌꧈ꦤꦔꦶꦁꦠꦶꦢꦏ꧀ꦭꦶꦕꦶꦤ꧀꧈ꦫꦸꦥꦩꦼꦭꦶꦁꦩꦼꦭꦶꦁꦏꦁꦢꦝꦶꦢꦪꦠꦫꦶꦏ꧀ꦱꦸꦠꦿꦲꦱꦭꦺꦱꦏꦱ꧀ꦠꦿꦸꦏ꧀ꦠꦸꦂꦏꦪꦥꦿꦶꦱ꧀ꦩꦱꦼꦒꦶꦠꦶꦒꦱꦗꦼꦫꦺꦴꦤꦶꦁꦱꦼꦫꦠ꧀ꦩꦻꦴꦏꦁꦒꦮꦺꦏꦻꦤ꧀ꦱꦸꦠꦿꦧꦶꦱꦩ꧀ꦧꦶꦪꦱꦏꦺꦕꦲꦾꦱꦏꦩꦤꦺꦏꦥꦺꦴꦗꦺꦴꦏ꧀꧉

꧋"ꦱꦸꦠꦿꦲꦭꦱꦤ꧀"ꦢꦶꦲꦱꦶꦭꦏꦺꦢꦺꦤꦶꦁꦈꦊꦂꦱꦭꦶꦪꦤꦺꦲꦸꦊꦂꦱꦸꦠꦿꦩꦸꦂꦧꦺꦪꦶꦭꦤ꧀ꦧꦶꦱꦲꦸꦒꦢꦶꦲꦺꦴꦭꦃ꧉ꦩꦤꦺꦏꦱꦸꦠꦿꦲꦭꦱꦤ꧀ꦢꦶꦠꦼꦥꦸꦔꦶꦭꦤ꧀ꦢꦶꦒꦸꦤꦏꦏꦺꦲꦶꦁꦕꦶꦤ꧈ꦄꦱꦶꦪꦏꦶꦢꦸꦭ꧀꧈ꦭꦤ꧀ꦌꦫꦺꦴꦥꦃꦮꦶꦮꦶꦠ꧀ꦧꦶꦪꦺꦤ꧀‌꧈ꦤꦔꦶꦁꦱ꧀ꦏꦭꦥꦿꦺꦴꦢꦸꦏ꧀ꦱꦶꦤꦺꦩꦼꦱ꧀ꦛꦶꦲꦢꦺꦴꦃꦭꦸꦮꦶꦃꦕꦶꦭꦶꦏ꧀ꦠꦶꦤꦶꦩ꧀ꦧꦁꦱꦸꦠꦿꦠꦼꦂꦤꦏꦤ꧀꧈ꦱꦸꦠꦿꦲꦭꦱꦤ꧀ꦧꦺꦢꦱꦏꦱꦸꦠꦿꦠꦼꦂꦤꦏꦤ꧀ꦱꦏꦱꦶꦱꦶꦃꦮꦂꦤꦭꦤ꧀ꦠꦺꦏ꧀ꦱ꧀ꦠꦸꦂ꧈ꦱꦂꦠꦏꦼꦥꦺꦴꦩ꧀ꦥꦺꦴꦁꦲꦭꦱꦤ꧀ꦏꦁꦢꦶꦏ꧀ꦭꦸꦩ꧀ꦥꦸꦏꦏꦺꦭꦸꦩꦿꦲꦺꦮꦶꦱ꧀ꦢꦶꦫꦸꦱꦏ꧀ꦢꦺꦤꦶꦁꦔꦼꦔꦠ꧀ꦏꦁꦩꦼꦠꦸꦱꦢꦸꦫꦸꦔꦺꦏꦼꦥꦺꦴꦩ꧀ꦥꦺꦴꦁꦩꦻꦴꦢꦶꦗꦸꦥꦸꦏ꧀‌꧈ꦱꦲꦺꦁꦒꦧꦺꦴꦭꦃꦱꦸꦠꦿꦏꦁꦩ꧀ꦧꦼꦤ꧀ꦠꦸꦏ꧀ꦏꦼꦥꦺꦴꦩ꧀ꦥꦺꦴꦁꦲꦶꦏꦸꦮꦶꦱ꧀ꦥꦼꦢꦺꦴꦠ꧀ꦢꦝꦶꦕꦼꦤ꧀ꦝꦏ꧀꧈ꦲꦸꦊꦂꦱꦸꦠꦿꦠꦼꦂꦤꦏꦤ꧀ꦢꦶꦥꦠꦺꦤꦶꦏꦤ꧀ꦛꦶꦢꦶꦕ꧀ꦭꦸꦥ꧀ꦩꦼꦚꦁꦧꦚꦸꦲꦸꦩꦸꦧ꧀ꦱꦢꦸꦫꦸꦔꦺꦩꦼꦠꦸꦤꦺꦔꦼꦔꦠ꧀ꦢꦮꦱ꧈ꦲꦸꦠꦮꦢꦶꦕꦺꦴꦧ꧀ꦭꦺꦴꦱ꧀ꦔꦁꦒꦺꦴꦢꦺꦴꦩ꧀‌꧈ꦱꦲꦺꦁꦒꦏꦧꦺꦃꦏꦼꦥꦺꦴꦩ꧀ꦥꦺꦴꦁꦧꦶꦱꦢꦶꦲꦸꦫꦻꦢꦝꦶꦱꦲꦼꦭꦻꦧꦺꦴꦭꦃꦏꦁꦲꦺꦴꦫꦥꦼꦢꦺꦴꦠ꧀꧈ꦲꦶꦏꦶꦩꦫꦏꦏꦺꦱꦸꦠꦿꦧꦶꦱꦢꦶꦠꦼꦤꦸꦤ꧀ꦢꦝꦶꦏꦻꦤ꧀ꦏꦁꦭꦸꦮꦶꦃꦏꦸꦮꦠ꧀꧈ꦱꦸꦠꦿꦲꦭꦱꦤ꧀ꦭꦸꦩꦿꦲꦺꦲꦸꦒꦭꦸꦮꦶꦃꦲꦔꦺꦭ꧀ꦢꦶꦕ꧀ꦭꦸꦥ꧀ꦮꦂꦤꦠꦶꦤꦶꦩ꧀ꦧꦁꦱꦸꦠꦿꦠꦼꦂꦤꦏꦤ꧀꧈

꧋ꦱꦸꦠꦿꦲꦸꦒꦢꦶꦲꦱꦶꦭꦏꦺꦢꦺꦤꦶꦁꦱꦥꦺꦫꦔꦤ꧀ꦗꦶꦤꦶꦱ꧀ꦒꦺꦒꦿꦺꦩꦺꦠ꧀ꦭꦶꦪ꧈ꦤꦔꦶꦁꦩꦸꦁꦗꦶꦤꦶꦱ꧀ꦱꦸꦠꦿꦱꦏꦲꦸꦊꦂꦱꦸꦠꦿꦏꦁꦒꦮꦺꦠꦺꦏ꧀ꦱ꧀ꦠꦶꦭ꧀꧈ꦠꦻꦴꦲꦸꦒꦢꦶꦭꦏꦺꦴꦏꦏꦺꦏꦗꦶꦪꦤ꧀ꦠꦸꦩꦿꦥ꧀ꦱꦸꦠꦿꦱꦸꦠꦿꦭꦶꦪꦏꦁꦔꦼꦠꦺꦴꦏꦏꦺꦥꦿꦧꦺꦢꦤ꧀ꦱꦏꦲꦱ꧀ꦥꦺꦏ꧀ꦩꦺꦴꦭꦺꦏꦸꦭ꧀꧉ꦱꦸꦠꦿꦢꦶꦲꦱꦶꦭꦏꦺꦩ꧀ꦭꦶꦒꦶꦢꦺꦤꦶꦁꦭꦂꦮ꦳ꦒꦼꦒꦿꦼꦩꦼꦠ꧀ꦏꦁꦔꦭꦩꦶꦩꦺꦠꦩꦺꦴꦂꦥ꦳ꦺꦴꦱꦶꦱ꧀ꦗꦁꦏꦺꦥ꧀‌꧈ꦤꦔꦶꦁꦲꦸꦒꦢꦶꦲꦱꦶꦭꦏꦺꦢꦺꦤꦶꦁꦱꦥꦺꦫꦔꦤ꧀ꦒꦼꦒꦿꦼꦩꦼꦠ꧀ꦢꦶꦮꦱꦏꦪꦢꦺꦤꦺꦌꦩ꧀ꦧꦶꦪꦺꦴꦥ꧀ꦠꦺꦫ꧉ꦥꦿꦺꦴꦢꦸꦏ꧀ꦱꦶꦱꦸꦠꦿꦲꦸꦒꦏꦼꦉꦥ꧀ꦢꦶꦠꦼꦩꦺꦴꦤꦶꦩ꧀ꦭꦶꦒꦶꦲꦶꦁꦒꦼꦒꦽꦩꦼꦠ꧀ꦲꦺꦴꦂꦢꦺꦴꦲ꧀ꦪ꧀ꦩꦺꦤꦺꦴꦥ꧀ꦠꦺꦫ(ꦭꦺꦧꦃ꧈ꦠꦧꦸꦲꦤ꧀꧈ꦭꦤ꧀ꦱꦺꦩꦸꦠ꧀)꧈ꦭꦤ꧀ꦱꦺꦴꦏ꧀ꦱꦺꦴꦏ꧀ꦩꦶꦤꦁꦏꦒꦮꦺꦱꦸꦱꦸꦃ꧉ꦗꦶꦤꦶꦱ꧀ꦗꦶꦤꦶꦱ꧀ꦄꦂꦛꦿꦺꦴꦥꦺꦴꦢꦏꦁꦭꦶꦪꦲꦸꦒꦔꦱꦶꦭꦏꦺꦱꦸꦠꦿ꧈ꦩ꧀ꦭꦶꦒꦶꦄꦫꦕ꧀ꦲ꧀ꦤꦶꦢꦏꦪꦢꦺꦤꦺꦭꦧꦭꦧ꧉

ꦥꦿꦤꦭꦚ꧀ꦗꦧ

 Bathik Sutra Indonésia 
 Slèndhang Sutra
 Paternakan ulet sutra (kanthi foto-foto)
 Péta perdagangan global sutra 
 Prodhuksi sutra mentah lan penenunan sutra


Kategori:Serat
Kategori:Kain tenunan
Kategori:ꦲꦏ꧀ꦱꦫꦗꦮ